Eftir að ég skreytti dásamlega kryddköku um daginn með sykruðu rósmarín og trönuberjum gat ég ekki hætt að hugsa um þessa skreytingarhugmynd með piparkökuheindýrunum sem ég sá á Pinterest . Ég ákvað því að skoða uppskriftir af piparkökukökum og féll fyrir uppskrift á síðu sem heitir Supergoldenbakes.com . Ég breytti henni nánast ekkert og þessir botnar voru svooooo góðir ! Kremið bjó ég síðan til úr einföldum rjómaostakremsgrunni og fór það einstaklega vel með þessari köku . 350 g hveiti 330 g púðursykur 200 g smjör ( skorið í teninga ) 2 msk. maple sýróp 1 msk. appelsínusafi ( af appelsínunni ) 3 msk. saxað , sykrað engifer ( fæst í litlum pokum t.d frá Rapunzel ) Hitið ofninn 170°C Smyrjið 3 x 15 cm bökunarform með smjöri / spreyið með matarolíuspreyi og setjið bökunarpappír í botninn . Blandið þurrefnunum saman í hrærivélarskál . Setjið smjörteningana ( c.a 1 × 1 cm ) saman við ( mega vera beint úr kælinum ) og hrærið þar til smjörið hefur blandast þannig að blandan minnir á sand / brauðrasp hvað áferð varðar . Pískið eggin í skál og bætið þeim saman við í nokkrum skömmtum . Næst má setja sýrópið , appelsínubörkinn , appelsínusafann , nýmjólkina og vanilludropana saman við , hræra á lágum hraða og skafa nokkrum sinnum niður á milli . Saxið sykraða engiferið mjög smátt niður og vefjið saman við deigið í lokin . Skiptið deiginu á milli formanna , ég vigtaði um 430 g í hvert form . Bakið þar til prjónn kemur út með smá kökumylsnu á en ekki blautu deigi , kælið í formunum í um 15 mínútur og færið þá yfir á kæligrind þar til þeir kólna alveg . Botnana má síðan snyrta til og jafna áður en kakan er sett saman . 150 g smjör við stofuhita 300 g rjómaostur við stofuhita Fræ úr einni vanillustöng Þeytið saman smjör og rjómaost með K-inu þar til létt og ljóst og skafið nokkrum sinnum niður á milli . Bætið salti og fræjum úr vanillustöng saman við . Setjið flórsykurinn næst út í blönduna í nokkrum skömmtum , skafið niður á milli og hrærið þar til slétt og fallegt krem hefur myndast . Smyrjið um 1 cm þykku lagi á milli botnanna og á toppinn og rétt þekjið hliðarnar með kremi svo það sjáist vel í botnana í gegn . Skreyting Raðið rósmarínstönglum saman svo þeir myndi nokkurs konar jólatré og stingið piparkökufígúrum í kremið . Stráið flórsykri yfir allt með fínu sigti svo það líti út fyrir að það hafi snjóað . Kælið kökuna þar til bera á hana fram . Við fundum þessi hreindýrapiparkökumót í Byggt og búið í Kringlunni .